# 8M: Slavenation Danmark

**Efter dagens modul skal du (læringsmål):**

* **Via dokumentar have opnået kendskab til Danmarks rolle som slavenation, samt hvilke dele heraf, der peger frem mod den danske stat vi kender i dag.**

****

|  |
| --- |
| **Modulplan:**1. **Slavenation Danmark – del 2 & 3**
2. **Soloskrivning**
3. **Opgaver til s. 55-58 i hæftet: ”Da Danmark var en slavenation”**
 |

# 1. Slavenation Danmark, del 2 & 3 (dokumentar, 60-65 min.)

Læs dine noter fra 1. afsnit, som du skrev i slutningen af sidste modul. Derefter ser vi anden og tredje del af den dokumentar (”Slavenation Danmark”). I programmet undersøger vært Cecilie Nielsen, hvordan danskernes hang til sukker var med til at skabe et dystert kapitel i danmarkshistorien. Nemlig, hvordan vil blev en slavenation.

* Afsnit 2 (29 min.): <https://www.dr.dk/drtv/se/slavenation-danmark_198469>
* Afsnit 3 (29 min.): <https://www.dr.dk/drtv/se/slavenation-danmark_199779>

# 2. Soloskrivning

Når vi har set begge afsnit skal du individuelt besvare flg. spørgsmål skriftligt (upload/indsæt dine svar under elevfeedback – ca. 10 min.):

* Hvilke pointer fra dokumentaren fandt du særligt væsentlige og interessante?
* Hvordan arbejdes der med kilder i dokumentaren, og hvilken betydning får kildeinddragelsen for dokumentaren?
* Er det overhovedet væsentligt som nutidig dansker at forholde sig til Danmarks fortid som slavenation? Begrund din besvarelse.

# 3. Opgaver til s. 55-58 i hæftet: ”Da Danmark var en slavenation” (hvis tid)

Når du har besvaret ovenstående, så skal du læse s. 55-58 (bogens sider) i den pdf, der ligger på modulet (Da Danmark var en slavenation), samt besvare de spørgsmål, der står på hhv. s. 56-58.

Spørgsmålene er indsat nedenfor (upload dine svar under elevfeedback – også, hvis du ikke når dem alle):

1. Hvad synes du om, at nogle betegner øerne som ’et tabt paradis’?
2. Føler du, at du har en særlig forbindelse til De Vestindiske Øer i dag eller ikke? Prøv at forklare, hvad denne forbindelse består i, eller hvorfor du ikke føler nogen forbindelse?
3. Hvilke af de tre udsagn (på s. 58) om en undskyldning er du enig i?
4. Skal landet Danmark sige undskyld for slaveriet på De Vestindiske Øer, der foregik frem til 1848? Hvis nej, så prøv at argumentere for hvorfor. Og hvis du mener, at Danmark skal sige undskyld, så prøv at drøfte, hvem der skal sige undskyld, og hvem vi helt prævist skal sige undskyld til?
5. I Danmark er vi stolte af vores historie (sådan generelt set). Må man gerne være stolt af sin historie og samtidig ikke ville sige undskyld for de slemme ting, der er sket i historien?

Vi laver en fælles opsamling på temaet om ’Danmark som slavenation” i næste modul.